तांबे की पत्तियों से जोड़े जा रहे पत्थर, मूर्ति किस पत्थर से बनेगी यह 3 दिन में तय होगा
Ayodhya Ram Mandir Construction. Follow Ayodhya Ram Mandir Opening Date 2024 News On Dainik Bhaska  राम मंदिर ट्रस्ट की बैठक 31 मई को होनी है। इस दिन रामलला की मूर्ति में इस्तेमाल होने वाले पत्थर को लेकर बातें तय हो जाएंगी।
अयोध्या में राम मंदिर अब आकार लेने लगा है। ग्राउंड फ्लोर 80% बनकर तैयार है। मंदिर में प्रभु श्रीराम की मूर्ति बाल स्वरूप में लगाई जानी है। हालांकि, किस पत्थर से यह मूर्ति बनेगी? यह अभी तय नहीं है। 31 मई यानी दो दिन बाद होने वाली बैठक में मंदिर निर्माण से जुड़ी कमेटी मूर्ति के लिए पत्थर तय कर लेगी। इसके बाद मूर्ति निर्माण शुरू होगा।
फिलहाल, मूर्ति के लिए 4 तरह के पत्थरों पर विचार किया जा रहा है। पहला- नेपाल से लाई गईं शालिग्राम शिलाएं। दूसरा- राजस्थान का मकराना पत्थर। तीसरा- कर्नाटक का आरकोट स्टोन और चौथा-ओडिशा का पत्थर।
71 एकड़ में तैयार हो रहे भव्य मंदिर में कहीं भी लोहे का इस्तेमाल नहीं किया गया। पत्थरों को जोड़ने के लिए तांबे की पत्तियों का इस्तेमाल हो रहा है। ​​​सिर्फ यही नहीं, ​राम मंदिर कई और मायनों में भी अद्भुत है। चलिए , आज मंडे स्पेशल में आपको राम मंदिर निर्माण का अब तक का सफर पढ़वाते हैं।
कारसेवकपुरम में होगा मूर्ति निर्माण
राम मंदिर ट्रस्ट की बैठक 31 मई को होनी है। इसी दिन रामलला की मूर्ति में इस्तेमाल होने वाले पत्थर पर निर्णय लिया जाएगा। नेपाल, राजस्थान, कर्नाटक और ओडिशा से मूर्ति बनाने के लिए 8 पत्थर अयोध्या लाए गए हैं। कारसेवकपुरम में इनमें कुछ पत्थरों की छटाई करके गुणवत्ता परखी गई है। लैब में भी पत्थरों की जांच कराई गई है। देश-दुनिया के एक्सपर्ट से भी पत्थरों पर राय ली गई है।
ग्रेनाइट से तैयार की जा रही फर्श
राम मंदिर को नागर शैली में तैयार किया जा रहा है। मंदिर के लिए 380 फीट लंबा और 250 फीट चौड़ा विशाल चबूतरा बनाया गया है। इसी पर मंदिर का पूरा ढांचा आकार ले रहा है। मंदिर का फर्श ग्रेनाइट पत्थर से तैयार हुआ है।
बालक स्वरूप में होगी श्रीराम की मूर्ति
ट्रस्ट के महासचिव चंपत राय ने बताया कि मंदिर में श्रीराम की मूर्ति की प्रतिष्ठा के लिए अभी डेट तय नहीं की गई है। हालांकि, लोकसभा चुनाव की आचार संहिता लागू होने से पहले मूर्ति की प्राण प्रतिष्ठा कर दी जाएगी। इसलिए जनवरी 2024 की डेट लाइन रखी गई है। उन्होंने कहा कि गर्भगृह में 5 साल के बालक के स्वरूप में मूर्ति को तैयार किया जाएगा। गर्भ ग्रह में प्राण प्रतिष्ठा होने के बाद मंदिर की दूसरी और तीसरी मंजिल का निर्माण कार्य जारी रहेगा।
30 मीटर चौड़ा होगा राम पथ, 25% काम पूरा 
अयोध्या में शहादतगंज से नया घाट तक 13 किलोमीटर लंबे राम पथ का निर्माण हो रहा है। इसकी चौड़ाई 30 मीटर है। राम पथ करीब 25% बनकर तैयार हो चुका है। वहीं, भक्ति पथ 14 मीटर चौड़ा होगा। ये श्रीरामजन्मभूमि और हनुमान गढ़ी मंदिर के बीच की आवाजाही को आसान करेगा।
ये भी पढ़ें:-
अयोध्या में सोने के सिंहासन पर विराजेंगे रामलला, दिसंबर में बन जाएगा राम मंदिर का गर्भगृह, यहीं 3 फीट ऊंची बालस्वरूप मूर्ति भी स्थापित होगी
अयोध्या…। मर्यादा पुरुषोत्तम भगवान राम की अयोध्या। इस वक्त यहां रामलला के भव्य और दिव्य मंदिर का निर्माण कार्य जारी है। मंदिर का काम 3 फेज में होना है। पहले फेज का काम दिसंबर 2023 में पूरा हो जाएगा। इसमें गर्भगृह भी शामिल है। जनवरी 2024 में मकर संक्रांति के दिन इसी गर्भगृह में रामलला विराजमान होंगे। पढ़ें पूरी खबर...